b'\n_START_ARTICLE_\nDalahikan ng Panama\n_START_PARAGRAPH_\nAng Dalahikan ng Panama, na dating tinawag na Dalahikan ng Darien, ay ang makitid na kalupaan na nasa pagitan ng Dagat Caribbean at Karagatang Pasipiko na nagdurugtong sa Hilaga at Timog Amerika. Nasasakupan ito ng bansang Panama at ng Kanal ng Panama. Gaya ng maraming dalahikan, napakahalaga ng lokasyon nito._NEWLINE_Sinasabing nabuo ang dalahikan ng Panama mga 12 hanggang 15 milyong taon na ang nakararaan. Ang pangunahing kaganapang heolohikal na ito ay naghiwalay sa Karagatang Atlantiko sa Karagatang Pasipiko at naging sanhi ng pagkakaroon ng Gulf Stream. Sa buong mundo, tanging sa dalahikan ng Panama lamang matutunghayan ang pagsikat ng araw sa Pasipiko at paglubog nito sa Atlantiko dahil sa kurba ng dalahikan.'